Пры такіх умовах наступленне Беларускага фронта павінна было нагадваць не вайну, а вучэнні. І тым не менш гладкім і лёгкім паход Чырвонай арміі не быў. Было шмат арганізацыйных праблемаў, не хапала паліва, баезапасу, прадуктаў. Салдаты амаль адразу пачалі выкарыстоўваць "НЗ". Узніклі праблемы з сувяззю. Архіўныя дакументы сведчаць пра невысокі ўзровень баяздольнасці большасці падраздзяленняў. Мелі месца выпадкі, калі кіраўнікі высокага рангу былі вымушаныя браць на сябе кіраванне батальёнамі і палкамі. Часта ў штабы паступала непраўдзівая інфармацыя і г.д.